**Damen tangou**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nu știu de ce îmi tremură compasul

Când haşurez piciorul lung spre bază

Și-ncerc să țin cu tine ritmul, pasul

Să mă conducă delirând spre oază,

Condeiul să-l înmoi în călimară,

Cu buzele să prind o picătură

Să-mi coloreze limba, dulce-amară,

Când simt aluna sânului în gură,

Cu dinți-ncet am să-ți desfac corsetul

Să prind mijlocul fin de viespe-n palmă,

Damen tangou, vibrăm, suntem duetul

Când lăudat, când arși de vreo sudalmă.

- Mi-ar fi de-ajuns un timp în emisfera

De nord a unui vers mult prea erotic,

Aş colora în roşu stratosfera

Alunecând prin trupul tău hipnotic.

N-ai înţelege, poate,-n clipa primă

Cine sunt eu, de unde îndrăzneala

Pe care-o am? În braţe ca pe-o rimă

Te-aş aduna, pe sânii mei cerneala

S-ar aşeza în slove preţioase

Ca la dictare. Spatele şi pieptul

Le-aş înveli în vraja de mătase

A părului păgân. Mi-ai da acceptul?

Ioan Grigoraș Liliana Trif